TNGA แผลงฤทธิ์ C-HR คว้าอันดับที่ 1 Qualifying Race 24h Nürburgring
บริษัท โตโยต้า มอเตอร์ ประเทศไทย จำกัด รายงานผลการแข่งขันรอบคัดเลือก ในรายการ ADAC (Allgemeiner Deutscher Automobil-Club) Qualifying Race 24h Nürburgring ณ สนามนูร์เบอร์กริง ประเทศเยอรมนี โดยรถ Toyota C-HR ที่เข้าร่วมแข่งขันเป็นครั้งแรกในปีนี้ สามารถทำเวลาในรอบคัดเลือกได้เป็นอันดับ 1 ในรุ่น Super Production 3 ซึ่งวิ่งได้ 32 รอบสนาม หรือกว่า 800 กม. ทำเวลาดีที่สุดต่อรอบ 10:13:066 ภายใต้การขับของทีมโตโยต้า กาซู เรซซิ่ง ทีมไทยแลนด์ เมื่อวันที่ 18-19 พฤษภาคม 2562,โตโยต้า มอเตอร์ ประเทศไทย จำกัด เข้าร่วมการแข่งขันรายการ ADAC TOTAL 24h-Race Nürburgring ณ ประเทศเยอรมนี เป็นปีที่ 6 ติดต่อกัน โดยในปีนี้ได้ส่งรถยนต์ซับคอมแพคเอสยูวี Toyota C-HR ที่ผลิตจากสายการผลิตในประเทศไทย เข้าร่วมการแข่งขันเป็นครั้งแรก ภายใต้ชื่อทีมแข่ง โตโยต้า กาซู เรซซิ่ง ทีมไทยแลนด์ (Toyota Gazoo Racing Team Thailand) ซึ่งการแข่งขันรอบคัดเลือก (Qualifying Race) ที่จัดขึ้นในวันที่ 18-19 พฤษภาคม ที่ผ่านมา สามารถสร้างชื่อเสียงให้กับประเทศได้อีกครั้ง ด้วยการคว้าอันดับ 1 รุ่น Super Production 3 จากรถหมายเลข 119 นำโดย สุทธิพงศ์ สมิตชาติ, ณัฐวุฒิ เจริญสุขะวัฒนะ, ณัฐพงษ์ ,ห่อทองคำ และ มานัต กุละปาลานนท์ ถือเป็นบทพิสูจน์ถึงสมรรถนะของ Toyota C-HR ที่รวบรวมเทคโนโลยีอันเป็นที่สุดเข้าด้วยกัน โดยเฉพาะอย่างยิ่งสถาปัตยกรรมโครงสร้างยานยนต์ใหม่ (Toyota New Global Architecture หรือ TNGA) ซึ่งเป็นองค์ประกอบสำคัญของรถ ด้วยการออกแบบให้มีจุดศูนย์ถ่วงต่ำ ประกอบกับโครงสร้างตัวถังแข็งแกร่งและทนทาน ส่งผลให้ตัวรถมีความแข็งแรง มีความมั่นคง และคล่องตัวในทุกการขับขี่,วุฒิกร สุริยะฉันทนานนท์ รองกรรมการผู้จัดการใหญ่ บริษัท โตโยต้า มอเตอร์ ประเทศไทย จำกัด กล่าวว่า เป็นเรื่องที่น่าภาคภูมิใจ ที่รถยนต์ที่ผลิตโดยคนไทยสามารถสร้างผลงานที่ยอดเยี่ยม ผ่านสนามแข่งที่ขึ้นชื่อว่าท้าทายที่สุดสนามหนึ่งในโลก ขอให้แฟนมอเตอร์สปอร์ตในประเทศไทย ร่วมส่งกำลังใจให้กับรถ Toyota C-HR และนักแข่งทีมโตโยต้า กาซู เรซซิ่ง ทีมไทยแลนด์ (Toyota Gazoo Racing Team Thailand) ให้ประสบความสำเร็จและสร้างชื่อให้กับประเทศไทย ในการแข่งขันรายการ ADAC TOTAL 24h-Race Nürburgring 2019 ณ ประเทศเยอรมนี และสุดท้ายนี้โตโยต้าจะนำประสบการณ์ที่ได้จากการแข่งขันในครั้งนี้ มาพัฒนาและสร้างสรรค์ ยานยนต์ ที่สมบูรณ์แบบ ภายใต้แนวคิดที่ท้าทายในการผลิต ยนตรกรรมที่ดียิ่งกว่าของโตโยต้า (Ever-better Cars) เพื่อมอบผลิตภัณฑ์และการให้บริการที่เหนือความคาดหมายของลูกค้าต่อไป,ร่วมติดตามเป็นกำลังใจให้กับ Toyota C-HR และทีมโตโยต้า กาซู เรซซิ่ง ทีมไทยแลนด์ (Toyota Gazoo Racing Team Thailand) ในการแข่งขันรายการ เวิลด์กรังด์ปรีซ์ 24 ชั่วโมง ADAC TOTAL 24h-Race Nürburgring 2019 ระหว่างวันที่ 22-23 มิถุนายน 2562 ได้ที่ facebook.com/ToyotaMotorThailand และ facebook.com/ToyotaTeamThailand,อาคม รวมสุวรรณ,E-Mail ,chang.arcom@thairath.co.th,Facebook ,https://www.facebook.com/chang.arcom,https://www.facebook.com/ARCOM-CHANG-Thairath-Online-525369247505358/
Toyota C-HR คว้าอันดับ 1 รอบคัดเลือกในรายการ ADAC Qualifying Race 24h Nürburgring ณ ประเทศเยอรมนี
Toyota C-HR,Toyota TNGA,Qualifying Race 24h Nürburgring,อาคม รวมสุวรรณ